钦定古今图书集成/明伦汇编/氏族典/第085卷 > 胡闰
## 钦定古今图书集成/明伦汇编/氏族典/第085卷 > 胡闰

按《明外史胡闰传》：“闰字松友，鄱阳人。太祖征陈友谅，
过长沙王吴芮祠，见题壁诗，奇之，立召见帐前。洪武
四年，郡举秀才，授都督府都事，迁经历。建文初，迁右
补阙，寻进大理寺少卿。燕师起，与齐黄辈昼夜画军
事。成祖即帝位，召闰，不屈死，籍其家。子传道论死。幼
子传庆谪戍边。四岁女郡奴或提入功臣家。稍长识
‘大义’”，日以爨灰污面。洪熙初，赦还乡。贫甚，誓不嫁。嘉
靖初，提学副使邵锐立祠祀。闰以郡奴祔